Elsku Hrúturinn minn , þú ert að fara inn í svo hratt og dásamlega hressandi ár að þú getur strax byrjað að klappa . Það hefur verið mikil spenna og streita í kringum þig og ef þú skoðar vel þá vinnurðu best undir stressi . Þú stendur svo hnarreistur og sterkur fyrir þínu í byrjun árs og tengir þig við þá sem þú þarft að hafa samband við til að hjálpa þér að leysa úr málunum . Þú hjálpar alveg ótrúlega mikið til í fjölskyldunni , það eru svo miklu fleiri sem treysta á þig en þú heldur og þú munt svo sannarlega standa undir þeim áskorunum , að vera hinn sterki . Lífstalan átta sveimar yfir þér þetta árið og hún táknar óendanleikann , hugsaðu það þannig að ef þú skrifar tölustafinn átta , þá hefur hann ekkert upphaf eða endi , heldur alltaf áframhald . Þegar líða tekur að vorinu eru miklir möguleikar á tilboðum í sambandi við nýja vinnu , verkefni , húsnæði og svo framvegis og þú þarft að nýta þér þann kraft að vera fljótur að ákveða þig , tækifærin eru oft eins og vindurinn , þau koma og fara án þess að maður átti sig á því hvað er að gerast . Svo þú átt eftir að vera svolítið mikið á tánnum næstu mánuði og hrindir ólíklegustu verkefnum í framkvæmd . Sumrinu og haustinu væri líka hægt að líkja við vindinn , því það hreinsast allt í kringum þig sem þú vilt að fari aftur til fortíðar og ert þreyttur að díla við , alveg eins og vindurinn feykir laufblöðunum frá að hausti . Þú verður svo stoltur af þínum persónulegu afrekum , sem tengjast sálinni , líkamanum og heilbrigðinu , ég er ekki að segja að þetta verði áfallalaust ár , en þú ert svo sterkur og miklu betur í stakk búinn að mæta lífinu án þess að það nái að slá þig niður . Þetta ár verður þér margfalt betra en árið sem var að líða og þú leyfir þér ekki að láta áhyggjurnar brenna inn í sál þína , því þær eru alltaf einskis nýtar og mikil spenna verður hjá þeim sem eru tilbúnir fyrir ástina , hún gæti verið að banka á dyrnar , sérstaklega fyrstu mánuði ársins . Þegar þú stendur upp í lok ársins 2020 , þá sérðu að þetta ár er hefur skapað þér nýjan status og betri stöðu , þú ert ánægðari með tilveruna en þú hefur áður verið og tekur lífinu með dásamlegu æðruleysi .